|  |  |  |  |  |
| --- | --- | --- | --- | --- |
| **Sammenhæng** (Udgangspunkt) | **Mål**  (Ønsket mål) | **Tiltag**  (Hvem gør hvad?) | **Tegn**  (Lykkes det?) | **Evaluering**  (Dokumentationsform) |
| Vi havde en børnegruppe på 10 børn i alderen 2-3 år med til aktiviteten, som handlede om at udvælge et bondegårdsdyr (i plast) og fryse det ned i en pose, med nogle kviste, blade sten, etc.  To dage senere tøede vi ”is-dyrene” op igen, ude i solen, og iagttog hvor hurtigt dyrene henholdsvis tøede i sol og skygge. | At give børnene mulighed for at udtrykke sig, ved selv at bestemme hvad der skulle med deres dyr ned i posen. At give børnene en følelse af selv at kunne få ideer, samt at give dem en sanseoplevelse ved at mærke kulden, snavset og vandet. Og at lære noget nyt om dyrene, i fællesskab med børnene. | Jeg sad på vores faste stue med 3-4 børn ad gangen og fyldte poserne med dyr + tilbehør. Når vi havde fyldt poserne, så vi videoer på Youtube af alle dyr, inden vi fyldte vand i og bandt knude på posen. To dage senere var vi to voksne om, sammen med børnene, at tø dyrene op ude i solen. | Børnene viste tegn på fordybelse, ved at tale om emnet, ved at have øjenkontakt, ved at være tilstedeværende og også bemærke de andre børns dyr/optøelsesfaser. Om torsdagen kunne børnene huske hvilket dyr de selv havde valgt at putte i posen og flere kunne genkende deres egen nedfrosne dyrepose. Det var en aktivitet som også fangede nogle af de større børn, og da de små efter noget tid havde fået udforsket deres is-dyr nok, var rammerne også således at også de store kunne få lov at prøve. | Evaluering er foregået i form af intern sparring på stuen, igennem samtaler med forældrene og dokumentation er foregået ved at tage billeder af forløbet, som er givet ud til forældrene på Aula. |

**Skønt forløbet er evalueret med udgangspunkt i Den styrkede læreplan, kommer vores fælles pædagogiske grundlag og værdier i til udtryk i form af bl.a. fleksible rammer, hvor børn fra andre stuer også kan deltage, hvis det fanger deres interesse – desuden er det en leg, med fokus på børnesynet da der er masser af plads til initiativtagen fra barnets side.**

**Fremtrædende læreplanstemaer:** Natur og science - Alsidig personlig udvikling - Krop, sanser og bevægelse - Kultur, æstetik og fællesskab